ขนส่งฯ เผย พบรถโดยสารทำผิดซ้ำ ฝ่าฝืนเก็บค่าโดยสาร ปรับทันที 10000 บ.
ขนส่งทางบก ตรวจพบรถโดยสารกระทำความผิดซ้ำ เก็บค่าโดยสารเกินอัตรา ระบุ สั่งปรับผู้จำหน่ายตั๋วทันที 10,000 บ. ปรับบริษัทขนส่งอีก 20,000 บ. เผย วันแรกของการเดินทาง พบพนักงานขับรถโดยสารมีสารเสพติด พร้อมดำเนินการเปลี่ยนตัวผู้ขับ-ดำเนินการตามกฎหมายทันที ย้ำ ไร้สารเสพติด แอลกอฮอล์เป็นศูนย์ 100%,เมื่อวันที่ 30 ธ.ค.58 นายสนิท พรหมวงษ์ อธิบดีกรมการขนส่งทางบก เปิดเผยถึง มาตรการในการกำกับดูแลผู้ประกอบการขนส่งด้วยรถโดยสาร ที่มีการขออนุญาตนำรถโดยสารไม่ประจำทางมาวิ่งเสริมในเส้นทางเป็นการชั่วคราว ในช่วงเทศกาลปีใหม่ 2559 ซึ่งต้องได้รับอนุญาตจากกรมการขนส่งทางบก และต้องปฏิบัติตามเงื่อนไขการเดินรถอย่างเคร่งครัด อาทิ เก็บค่าโดยสารในอัตราที่ทางราชการกำหนด รับ-ส่งผู้โดยสาร ณ สถานีขนส่งผู้โดยสาร และต้องแสดงหนังสืออนุญาตไว้ที่ด้านหน้ารถเพื่อให้ประชาชนและเจ้าหน้าที่ได้ตรวจสอบ หากพบการฝ่าฝืนหรือไม่ปฏิบัติตามเงื่อนไขที่กำหนด กรมการขนส่งทางบกจะดำเนินการตามกฎหมายอย่างเข้มงวดและจริงจัง,ผลการตรวจสอบรถโดยสารสาธารณะ บริเวณสถานีขนส่งผู้โดยสารกรุงเทพฯ จตุจักร พบ ผู้จำหน่ายตั๋วจำนวน 3 ราย ฝ่าฝืนเรียกเก็บค่าโดยสารเกินอัตราที่ทางราชการกำหนด ซึ่งได้ดำเนินการปรับในอัตราโทษสูงสุดรายละ 10,000 บาท ประกอบด้วย บริษัท ศรีทะวงษ์ จำกัด เส้นทางกรุงเทพ-ลำปาง บริษัท ทันจิตต์ทัวร์ เส้นทางกรุงเทพ-ตาก และบริษัท ชัยนาททัวร์ จำกัด เส้นทาง กรุงเทพ-กำแพงเพชร,นอกจากนี้ ยังตรวจสอบพบการกระทำความผิดซ้ำในความผิดเก็บค่าโดยเกินอัตราที่ทางราชการกำหนดของบริษัท ศิริรัตนพล จำกัด จึงได้สั่งปรับบริษัท ขนส่ง จำกัด เป็นจำนวน 20,000 บาท ในฐานะหน่วยงานที่กำกับดูแลรถร่วมบริการ พร้อม กำชับให้บริษัท ขนส่ง จำกัด เข้มงวดตรวจสอบการประกอบกิจการของรถร่วมอย่างใกล้ชิด ตลอดช่วงเทศกาลปีใหม่ เพื่อคุ้มครองสิทธิการใช้บริการอย่างสะดวกและปลอดภัยของประชาชนตามนโยบายของกระทรวงคมนาคม,นายสนิท เปิดเผยเพิ่มเติมว่า เฉพาะวันแรกของการเดินทาง (วันที่ 29 ธ.ค.) ที่ผ่านมา ตรวจความพร้อมของพนักงานขับรถโดยสารสาธารณะ จำนวน 12,082 ราย พบ พนักงานขับรถมีสารเสพติด 1 ราย และตรวจพบแอลกอฮอล์ จำนวน 3 ราย จึงได้เปลี่ยนตัวผู้ขับรถและส่งตัวดำเนินการตามกฎหมายทันที ,ขณะเดียวกัน ยังได้ตรวจความพร้อมของรถโดยสารสาธารณะ จำนวนทั้งสิ้น 11,853 คัน พบรถโดยสารสาธารณะมีสภาพไม่พร้อมให้บริการ จำนวน 45 คัน ส่วนใหญ่เป็นความบกพร่องของกระจกข้าง/กระจกหน้า เบาะนั่ง สภาพยางและอื่นๆ ซึ่งได้ให้ปรับแก้ไขในทันที ในกรณีไม่สามารถแก้ไขให้อุปกรณ์ต่างๆ อยู่ในสภาพพร้อมใช้งานได้ต้องจัดหารถคันใหม่มาทดแทน,ทั้งนี้ นายสนิท กล่าวต่อไปว่า สำหรับผลการตรวจจับความเร็วรถตาม พ.ร.บ.การขนส่งทางบก พ.ศ.2522 ภายใต้แนวความคิด อุบัติเหตุลดได้ แค่ไม่ขับเร็ว ทั้งบนเส้นทางสายหลักและสายรองทั่วประเทศ จากจำนวนรถ 5,153 คัน พบ มีการใช้ความเร็วเกินกว่าที่กฎหมายกำหนด จำนวน 63 คัน ซึ่งได้ดำเนินการตามกฎหมายทุกราย,สำหรับการตั้งจุดตรวจความพร้อมของรถโดยสารสาธารณะ และพนักงานขับรถบนถนนสายหลักทั่วประเทศตลอด 24 ชั่วโมง จำนวน 11 จุด ตามจังหวัดต่างๆ ได้ดำเนินการตรวจความพร้อมของรถโดยสารสาธารณะ จำนวน 1,705 คัน พบความบกพร่อง จำนวน 15 คัน และยังได้ตรวจความพร้อมของพนักงานขับรถ พบการกระทำผิดทั้งสิ้น 10 ราย โดยได้ดำเนินการตามกฎหมายเปรียบเทียบปรับแล้วทันที.
ขนส่งทางบก ตรวจพบรถโดยสารกระทำความผิดซ้ำ เก็บค่าโดยสารเกินอัตรา ระบุ สั่งปรับผู้จำหน่ายตั๋วทันที 10,000 บ. ปรับบริษัท ขนส่งอีก 20,000 บ. 
ขนส่ง,ขนส่งทางบก,รถโดยสาร,ผู้ประกอบรถโดยสาร,สถานีขนส่งผู้โดยสาร,รถโดยสารกระทำความผิด,รณรงค์ลดอุบัติเหตุ,เทศกาลปีใหม่,ตรวจจับความเร็ว,สนิท พรหมวงษ์,พ.ร.บ.การขนส่งทางบก,ข่าว,ข่าวเศรษฐกิจ,ไทยรัฐออนไลน์